**ELŐTERJESZTÉS**

**Szombathely Megyei Jogú Város Közgyűlésének 2017. december 14-i ülésére**

**Javaslat a Szombathelyi Városi Vásárcsarnok magasabb vezetői álláshelyének betöltésére érkezett pályázatok elbírálására**

Szombathely Megyei Jogú Város Közgyűlése a 2017. október 26. napján tartott ülésén tárgyalta Szombathely Megyei Jogú Város Önkormányzata fenntartásában lévő Szombathelyi Városi Vásárcsarnok magasabb vezetői álláshelyének betöltésére előkészített új pályázati felhívást, amelyet a Tisztelt Közgyűlés a 304/2017. (X.26.) Kgy. sz. határozatával hagyott jóvá.

A pályázati feltételek az alábbiak voltak:

* magyar állampolgárság,
* büntetlen előélet; a pályázó nem áll a közalkalmazottak jogállásáról szóló 1992. évi XXXIII. törvény (a továbbiakban: Kjt.) 20. § (2) bekezdés d) pontjában meghatározottak miatti büntetőeljárás hatálya alatt,
* cselekvőképesség,
* gazdasági, agrár, műszaki vagy államigazgatási felsőfokú iskola végzettség,
* legalább 3 éves azonos vagy hasonló területen szerzett vezetői tapasztalat
* három hónapos próbaidő kikötésének vállalása (amennyiben a pályázó részére próbaidő kikötése kötelező)
* vagyonnyilatkozat-tételi eljárás lefolytatása.

A pályázat elbírálásánál előnyt jelentő feltételként a „legalább középfokú angol/német nyelvtudás, valamint a „további diploma megléte” került rögzítésre.

A pályázat részeként az alábbi iratok, igazolások benyújtását kértük:

* részletes szakmai önéletrajz;
* az álláshely betöltéséhez szükséges végzettség, szakképzettség meglétét, továbbá, amennyiben nyelvvizsgával rendelkezik az idegennyelv-tudást igazoló okmány(ok) másolata;
* a Szombathelyi Város Vásárcsarnok fejlesztésre, vezetésére vonatkozó program
* 90 napnál nem régebbi hatósági erkölcsi bizonyítvány a büntetlen előélet, valamint annak igazolására, hogy a pályázó a Kjt. 20. § (2) bekezdés d) pontjában foglalt büntetőeljárások hatálya alatt nem áll, továbbá annak igazolására, hogy a pályázó nem áll foglalkozástól eltiltás hatálya alatt,
* a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul;
* a pályázó nyilatkozata arról, hogy a vagyonnyilatkozat-tételi eljárás lefolytatását vállalja;
* a pályázó nyilatkozata arról, hogy amennyiben próbaidő kikötése kötelező, úgy 3 hónapos próbaidő kikötését vállalja;
* a pályázó nyilatkozata arról, hogy a személyes meghallgatása, valamint a pályázatának elbírálása a bizottság, továbbá a közgyűlés nyilvános ülésén történhet-e, vagy kéri a zárt ülés tartását;
* legalább 3 éves azonos vagy hasonló területen szerzett vezetői tapasztalat igazolása

A pályázati felhívás közzétételére 2017. november 2. napján került sor. A pályázatok beérkezésének határideje: 2017. december 4. 16,00 óra. A Közgyűlés a pályázók személyes meghallgatására és szakmai vélemény kialakítására a Gazdasági és Városstratégiai Bizottságot kérte fel. A Gazdasági és Városstratégiai Bizottság a pályázókat a 2017. december 12. napján tartandó ülésén hallgatja meg. A pályázat elbírálásának határideje 2017. december 31. napja.

A Kjt. 20/B. § (2) bekezdése alapján magasabb vezetői beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

A Kjt. 23. § (3) bekezdése értelmében a magasabb vezetői megbízás jogszabályban megjelölt, legfeljebb 5 évig terjedő határozott időre szól.

A pályázati felhívásban a vezetői megbízás időtartamaként a Vásárcsarnok felújítása tárgyában folyamatban lévő pályázatra tekintettel 2 év került meghatározásra 2018. január 1. napjától 2019. december 31. napjáig terjedően.

A pályázatok benyújtására előírt határidőn belül 5 pályázat érkezett, a benyújtott pályázatokról készülő részletes ismertető, valamint a Gazdasági és Városstratégia Bizottság szakmai véleménye az ülésen kerül ismertetésre.

Tájékoztatom a Tisztelt Közgyűlést, hogy az álláshelyre beérkezett pályázati anyagok a Jogi, Képviselői és Hatósági Osztály Humánpolitikai Irodáján (VI. emelet 606-608.) személyesen is megtekinthetők.

Magyarország helyi önkormányzatairól szóló 2011. évi CLXXXIX. törvény 46. § (2) bekezdésének b) pontja alapján a pályázók hozzájárultak ahhoz, hogy a pályázatuk nyilvános ülésen kerüljön tárgyalásra.

Kérem a Tisztelt Közgyűlést, hogy az előterjesztést megtárgyalni, és a magasabb vezetői álláshely betöltéséről dönteni szíveskedjen.

Szombathely, 2017. december 8.

 **/: Dr. Puskás Tivadar :/**

**HATÁROZATI JAVASLAT**

**….../2017. (XII.14.) Kgy. számú határozat**

1./ Szombathely Megyei Jogú Város Közgyűlése a „Javaslata Szombathelyi Városi Vásárcsarnok magasabb vezetői álláshelyének betöltésére érkezettpályázatok elbírálására” című előterjesztést megtárgyalta, és a Szombathelyi Városi Vásárcsarnok magasabb vezetői (intézményvezető) feladatainak ellátásával 2018. január 1. napjától 2019. december 31. napjáig az alábbi személyt bízza meg:

……………………………………………………

A Közgyűlés az intézményvezető illetményét havi bruttó ………………. Ft-ban állapítja meg.

2./ A Közgyűlés felhatalmazza a polgármestert az intézményvezetői megbízás aláírására, valamint a 2007. évi CLII. törvény szerinti vagyonnyilatkozat teljesítése érdekében szükséges intézkedések megtételére.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtás előkészítéséért:

 Nagyné dr. Gats Andrea, a Jogi, Képviselői és Hatósági Osztály vezetője)

**Határidő:** 1./ azonnal

 2./ 2017. december 31.